stanford-oval/wikipedia huggingface dataset:
Super Bowl LIII:n puoliaikashow
Aiheesta muualla

Puoliaikashow videopalvelu YouTubessa
Maroon 5
| --- | --- |
Studioalbumit:   Songs About Jane (2002)  It Won’t Be Soon Before Long (2007)  Hands All Over (2010)  Overexposed (2012)  V (2014)  Red Pill Blues (2017)  Jordi (2021) 
Livealbumit:   1.22.03.Acoustic (2004)  Live – Friday the 13th (2005)  Live from SoHo (2008)  Live from Le Cabaret (2008) 
Kokoelmat:   The B-Side Collection (2007)  Call and Response: The Remix Album (2008)  Singles (2015) 
Singlet:   ”Harder to Breathe”  ”This Love”  ”She Will Be Loved”  ”Sunday Morning”  ”Must Get Out”  ”Makes Me Wonder”  ”Wake Up Call”  ”Won’t Go Home Without You”  ”If I Never See Your Face Again”  ”Misery”  ”Give a Little More”  ”Never Gonna Leave This Bed”  ”Moves Like Jagger”  ”Payphone”  ”One More Night”  ”Daylight”  ”Love Somebody”  ”Maps”  ”Animals”  ”Sugar”  ”This Summer”  ”Feelings”  ”Don’t Wanna Know”  ”Cold”  ”What Lovers Do”  ”Wait”  ”Girls Like You”  ”Memories”  ”Nobody’s Love”  ”Beautiful Mistakes”  ”Lost” 
Promosinglet:   ”It Was Always You”  ”Help Me Out”  ”Whiskey” 
Luettelot:   Diskografia  Videografia  Luettelo kappaleista  Luettelo jäsenistä 
Muuta:   Super Bowl LIII:n puoliaikashow  The Fourth World  ”Soap Disco” 
Maroon 5 oli tapahtuman pääesiintyjä
Ringa Manner

| Ringa Manner |
| --- | --- |
 Ringa Manner yhtyeensä Pintandwefallin keikalla.
Henkilötiedot
Syntynyt: 28. marraskuuta 1987 (ikä 36) Vantaa, Suomi
Muusikko
Taiteilijanimi:  Cute Pint ja The Hearing 
Yhtyeet:   The Hearing  Ruusut  Pintandwefall 
Levy-yhtiöt:   Solina Records  Fullsteam Records  Soliti 
  [ Muokkaa Wikidatassa ] [ ohje ]  
Ringa Sofi Katariina Manner (28. marraskuuta 1987 Vantaa) on suomalainen muusikko. Manner on tullut tunnetuksi Pintandwefall-yhtyeen jäsenenä ja Ruusut-yhtyeen laulajana sekä sooloprojektistaan The Hearing.
Omien yhtyeidensä lisäksi Manner on tehnyt yhteistyötä muun muassa I Was a Teenage Satan Worshipper -yhtyeen, rap-duo Sofan ja muusikko Jori Sjöroosin kanssa sekä laulanut rap-artisti Paperi T:n kappaleilla "Kaikki on hyvin", "Yli" ja "Basilikanlehtiä". Manner toimi solistina Vantaan viihdeorkesterin juhlavuoden kunniaksi vuonna 2018 järjestetyssä Aineen ja ajan messussa, jonka sävelsi Lauri Porra.
The Hearing

Ringa Mannerilla on vuonna 2011 käynnistynyt sooloprojekti The Hearing. The Hearingin toinen albumi Adrian oli ehdolla Teosto-palkinnon saajaksi vuonna 2017. The Hearing valittiin vuonna 2020 ensimmäisessä Indie Awardsissa Vuoden artisti/bändi -palkinnon saajaksi.
Strength and Honour

| Strength and Honour Satanic Warmaster |
| --- | --- | --- |

Studioalbumin tiedot
 Äänitetty : 2000–2001
 Julkaistu: marraskuu 2001
 Tyylilaji: black metal
 Kesto: 41.31
 Levy-yhtiö: Northern Heritage
Satanic Warmasterin muut julkaisut
|   | Strength and Honour 2001 | Opferblut 2003 |
Strength and Honour on suomalaisen black metal -yhtye Satanic Warmasterin ensimmäinen täyspitkä albumi. Suomennettuna levyn nimi tarkoittaa "voimaa ja kunniaa".
Alkuperäinen julkaisija Northern Heritage on ottanut levystä neljä 1000 kappaleen lisäpainosta. Levyn vinyyli- sekä kasettiversio sisältää lisäraidan nimeltä Legion Werewolf. Kappale löytyy myös Northern Heritagen vuonna 2007 julkaisemasta albumin viidennestä cd-painoksesta.
Kappaleet

Raging Winter – 4.47
A New Black Order – 7.00
The Burning Eyes of the Werewolf – 4.57
Strength and Honour – 5.12
Wolves of Blood and Iron – 5.47
Der Schwarze Orden – 4.29
Night of Retribution – 9.21
Kokoonpano

Satanic Tyrant Werewolf – laulu ja kaikki soittimet
Lord War Torech – kitarat
Arvostelut

Imperiumi: 8½/10
Aiheesta muualla

Strength and Honour Discogsissa. (englanniksi)
Albumi Strength and Honour Encyclopaedia Metallum -sivustolla (englanniksi)
Reima Kuisla

Reima Antero Kuisla (s. 1953) on seinäjokelainen liikemies ja sijoittaja, joka on kartuttanut omaisuuttaan muun muassa voitokkailla ravihevosilla ja kiinteistösijoittamisella. Uransa alussa Kuisla toimi vakuutusalalla ja pelasi menestyksekkäästi totoa. 1990-luvulla hän toimi välittäjänä yhteensä 4–5 miljardin markan arvoisissa sähkölaitoskaupoissa ja myi matkapuhelinliikkeiden ketjun silloiselle Radiolinjalle.
Reima Kuisla on kasvattanut kaikkiaan yli 30 lämminveriravivarsaa. Hän omistaa yksin tai yhdessä muiden kanssa yhteensä parikymmentä ravihevosta Pohjois-Amerikassa, Saksassa, Ruotsissa ja Suomessa. Kuisla omistaa Koikkalan kartanon Vihdin Pääkslahdella. Hänen ravihevosyrityksensä on nimeltään Reima Kuisla Stable Oy.
Yksi Kuislan menestyksekkäistä hevosista on vuosina 1998–2006 kilpaillut Etain Royal, joka tuotti radoilta yli 1,4 miljoonaa euroa. Sen kunniaksi on nimetty Prix d’Etain Royal, Seinäjoen raviradalla vuosittain järjestettävä lämminveristen suurkilpailu.
Kuislan kiinteistöliiketoimintaa harjoittava yhtiö on Nordio Oy. Kuisla omistaa asunto-osakkeita ja kiinteistöjä erityisesti Helsingin, Espoon ja Lahden seudulla sekä Hämeenlinnassa, Tampereella, Seinäjoella ja Vaasassa.
Lokakuussa 2018 Reima Kuisla sai julkisuutta tarjoamalla Julkisten ja hyvinvointialojen liiton kaksipäiväisen lakon aikana Seinäjoen koululaisille lounasta omistamansa hotelli Sorsanpesän ravintolassa.
Sakko

Kuisla sai kansainvälistä huomiota suurista, tuloihin perustuvista ylinopeussakoistaan: 34 600 euroa huhtikuussa 2013 ja 54 000 euroa helmikuussa 2015.
Kuisla sai vuonna 2015 yli 50 000 euron sakot ajettuaan 103 km/h 80 km/h-alueella. Hänen mukaansa Suomessa rangaistaan menestyksestä. Myös rikosoikeuden professori Matti Tolvanen piti rangaistusta vakavuuteen nähden liiallisena. Hänen mukaansa sakotuksesta on tullut yksi varakkaiden verotuksen muoto.
Kuislan päiväsakko pieneni saman vuoden aikana käräjäoikeuden päätöksellä 4 165 euroon. Kuisla ei ollut tyytyväinen päätökseen, mutta piti käräjäoikeuden tulkintaa oikeasuuntaisena.
Ron Blair

Ron Blair (s. 16. syyskuuta 1948 San Diego, Kalifornia) on yhdysvaltalainen basisti. Hän on soittanut Tom Petty & the Heartbreakers -yhtyeessä vuosina 1976–1981 ja jälleen vuodesta 2002 lähtien.
Blairin isä oli laivastomies, ja Blair asui lapsena useissa Yhdysvaltain kaupungeissa, Japanissa ja Hongkongissa. Ennen liittymistään Tom Petty & the Heartbreakersiin Blair oli soittanut RGF-nimisessä yhtyeessä. Blair soitti Tom Petty & the Heartbreakersin neljällä ensimmäisellä albumilla ennen eroamistaan vuonna 1981. Blairia korvasi Howie Epstein, kunnes hän liittyi yhtyeeseen uudelleen 21 vuoden tauon jälkeen vuonna 2002.
Blair on Tom Pettyn kanssa tekemänsä yhteistyön lisäksi suunnitellut Barbara Morrisonin ja Carlos Zialcitan albumeita ja esiintynyt Kirstin Candyn, Stevie Nicksin, Del Shannonin, Slobberbonen ja The Tremblersin levyillä.
Ron Bontemps

| Mitalit> Maa:   Yhdysvallat.Miesten koripallo. Olympialaiset  | Mitalit> Maa:   Yhdysvallat.Miesten koripallo. Olympialaiset  | Mitalit> Maa:   Yhdysvallat.Miesten koripallo. Olympialaiset  | Maa:   Yhdysvallat> Miesten koripallo. |
| --- | --- | --- | --- |
|  Kultaa | Helsinki 1952 |  |  |
Ronald Yngve ”Ron” Bontemps (11. elokuuta 1926 Taylorville, Illinois – 13. toukokuuta 2017 Peoria, Illinois) oli yhdysvaltalainen koripalloilija ja olympiavoittaja.
Bontemps ei pelannut koskaan ammattilaisena. Hän kuului Yhdysvaltain maajoukkueeseen sen voittaessa kultaa Helsingin kesäolympialaisissa 1952. Bontemps pelasi kaikissa kahdeksassa ottelussa tehden yhteensä 60 pistettä.
Sovinismi

Sovinismi (myös chauvinismi ja šovinismi) on jonkin ryhmän tai ryhmän jäsenen itsensä kaltaisuudella perusteltua äärimmäisyyksiin menevää, yksipuolista ja fanaattistakin käyttäytymistä jotakin toista ryhmää tai sen yksittäisiä jäseniä kohtaan, jotka edustavat omakohtaisesta katsannosta eli minäperspektiivista ’toiseutta’. Sovinistisista käyttäytymistä voi ilmetä niin maan tai kansan kuin muunkin ryhmän puolustamisessa. Yleensä sovinismia ilmenee silloin kun toinen ryhmä koetaan viholliseksi ja uhaksi.
Käsite on nimetty kuvitteellisen Napoleon Bonaparten armeijassa palvelleen legendaarisen ja vain fiktiivisen yltiöisänmaallisen sotilaan Nicolas Chauvinin mukaan. Tarinan mukaan tämä sotilas oli fanaattinen ja kiihkoileva Napoleonin ihailija, joka jatkoi taistelua Ranskan puolesta, vaikka oli haavoittunut jo 17 kertaa. Hänen kerrotaan huutaneen ranskalaisten hävitessä Waterloon taistelun: "Vanha kaarti kuolee, mutta ei antaudu!" Chauvinismi käsitteenä tuli yleiseen käyttöön vuonna 1831 ilmestyneen satiirisen näytelmän La Cocarde Tricolore jälkeen. Eräs näytelmän roolihenkilöistä oli juuri Nicolas Chauvin.
Käsitettä tulkitaan eri tavalla eri maissa. Ranskassa 1800-luvun lopulla sovinismilla (ransk. chauvinisme) alettiin tarkoittaa ylikorostunutta kansallismielisyyttä, äärinationalismia. Chauvinisme-sanan käyttö ei yleistynyt, ja Isossa-Britanniassa alettiin 1870-luvulla käyttää samaa asiaa tarkoittavaa käsitettä jingoismi. Suomen kielessä käsite tuli käyttöön muodossa šovinismi (toisinaan myös shovinismi), mutta myöhemmin sana on vakiintunut muotoon sovinismi.
Koska sanalla "sovinismi" on sekä yleinen merkitys että erityismerkityksensä, joista kansalliskiihkoilu on alkuperäinen mutta nykyään harjoitettu sukupuolisovinismi tänään vallitseva, joskus puhutaan tarkennuksen vuoksi yleisestä sovinismista, mikä kattaa sisäänsä yhtä hyvin kansalliskiihkoilun, sukupuolisovinismin kuin rasisminkin.
Sukupuolisovinismi

Englanninkielisissä maissa miesten paremmuutta tai miesten suosimista kannattavaa ajattelua tai aatetta on kutsuttu 1960-luvulta lähtien male chauvinismiksi eli miessovinismiksi. Englannin kielen mallin mukaan sovinismi on alkanut 1960-luvulta lähtien tarkoittaa suomen kielessä lähinnä sukupuolikiihkoilua, ja nimitystä on käytetty haukkumasanana miesten ylivaltaa kannattavasta aatteesta. Vastaavasta naisten sovinistisesta asenteesta miehiä kohtaan on aloitettu käyttää käsitettä naissovinismi (engl. female chauvinism).
Viime aikoina englanninkielisissä lähteissä on myös alkanut näkyä aivan uusi käsite heterosovinismi (engl. heterochauvinism), jolla tarkoitetaan heteroseksuaalien ylimielistä suhtautumista homoseksuaaleihin.
Sovinismi valtioissa

Yleensä sovinismilla tarkoitetaan jonkin valtion tai kansan uhittelevaa ja imperialistista käytöstä. Sovinismi kiistää jonkin kansan tai valtion oikeuden olemassaoloon ja kansalliseen itsemääräämisoikeuteen. Sovinistisesti ajatteleva taas katsoo, että hänen maansa ja valtionsa on aina oikeassa ja kaikki muut maat ovat huonompia kuin hänen omansa. Ajattelutapa tuli esille 1800-luvun lopulla, kun perusteltiin mm. Ison-Britannian ja Ranskan kolonialismia ja suurvaltojen valloitushalua. Sovinistit väittivät, että kaikki kansat eivät olleet tarpeeksi suuria hallitsemaan itseään ja luomaan kansallisvaltioita. Parempana pidettiin, että suuret valtiot hallitsisivat pienempiä kansoja ja sulauttaisivat nämä omiin valtioihinsa. Sovinismi ei tällöin siis korosta kansan yhtenäistä etnisyyttä, vaan valtion maa-alueiden laajuutta, sen väkimäärää ja sen kansalaisten uskollisuutta. Yhtenäistä samanlaista etnistä kansakuntaa tärkeämmäksi nousee ajatus suuresta samankielisestä ja -kulttuurisesta kansasta, joka on uskollinen valtiolleen ja sen hallinnolle.
Sovinismi valtioissa > Tunnettuja sovinismeja

Sovinistista ajattelua on historian saatossa ilmennyt erityisesti suurvalloissa, kuten Venäjällä ja Kiinassa, Yhdysvalloissa sekä Ranskassa ja Yhdistyneessä kuningaskunnassa näiden suuruuden aikoina. Myös islamilaisessa sivilisaatiossa on kautta aikojen esiintynyt sovinismia, mikä tänään ilmenee etenkin islamilaisen fundamentalismin useissa muodoissa. Kansallissosialismi oli saksalaisen sovinismin äärimmäinen muoto. Fasismit ovat sisältäneet historiallisesti poikkeuksetta sovinistisia piirteitä.
Kiinan imperialismin ja nationalismin ilmentymää kutsutaan han-sovinismiksi, joka korostaa han-kiinalaisten ylivaltaa muihin naapuri-ja vähemmistökansoihin, kuten hui-kiinalaisiin ja mantšuihin, mongoleihin ja tiibetiläisiin nähden.
Sovinistiseksi muodoksi voidaan nähdä myös amerikkalainen imperialismi, joka nykyään lähinnä pyrkii Yhdysvaltain mahdollisimman suureen kulttuuriseen, taloudelliseen ja poliittiseen valtaan eri puolilla maailmaa.[lähde? ] Alkuperäisemmässä šovinistisessa muodossa amerikkalainen imperialismi esiintyi 1800-luvun lopulla ja 1900-luvun alussa, kun Yhdysvallat pyrki valtaamaan ja hankkimaan siirtomaita. Amerikkalaisen imperialismin piirteitä kutsutaan angloamerikkalaisissa teksteissä myös jingoismiksi.
Sovinismia voi myös esiintyä alistettujen kansojen keskuudessa. Yhdysvaltojen mustaa nationalismia, jota edustaa muun muassa järjestö Nation of Islam, on kutsuttu mustaksi sovinismiksi. Vähemmistökansojen sovinismille on tyypillistä valkoisiin ja eurooppalaisiin kohdennettu rasismi.
Tunnetuimmat šovinismin esimerkkimaat kuitenkin lienevät Euroopan vanhimmat siirtomaavaltiot Yhdistynyt kuningaskunta, Ranska ja Espanja. Brittiläinen šovinismi tuli tavallaan esiin brittiläisen imperiumin luomisessa. Käsitteen alkuperämaa Ranska taas toteutti šovinismia erityisesti Pohjois-Afrikassa, muun muassa Algeriassa. Ranska katsoi siirtomaiden olevan kiinteä osa emämaatansa ja näin ollen kuuluivat Ranskaan.
Jingoismi

Englanninkielisissä lähteissä šovinismista ja kiihkoisänmaallisuudesta käytetään usein nimitystä jingoismi. Jingoismilla saatetaan tarkoittaa myös niin pintapuolista isänmaallisuutta eli "lipun heilutusta" kuin ultranationalismiakin. Jingoismin käsite syntyi Britanniassa, mutta sittemmin sitä on käytetty paljon kuvaamaan amerikkalaista imperialismia ja ekspansiota. Käsite syntyi, kun brittiläiset pelkäsivät venäläisten laajenemishalua ja asettuivat Turkin sodassa Turkin puolelle. Britannian jingoismin ja painostuksen takia Venäjä menetti valtaamansa alueet. Tällöin jingoismiin yhdistyi käsitys sen konservatiivisuudesta. Käsite perustuu pubeissa Turkin sodan aikoihin laulettuun runoon:
We don't want to fight       Me emme tahdo taistella,
   But, by Jingo, if we do,     Mutta, kautta Jingon, jos täytyy,  
   We've got the ships,         Meillä on laivoja,
   We've got the men,           Meillä on miehiä,
   We've got the money, too.    Meillä on myös rahaa.
Jingolla saatetaan tarkoittaa kaunistellussa muodossa niin Jeesusta kuin baskinkielistä sanaa Jainko, joka tarkoittaa Jumalaa. Jingoismilla alettiin pian 1900-luvun alussa tarkoittaa Yhdysvaltain sisäpolitiikassa esiintyvää "haukka-ajattelua", johon kuului isänmaallinen sotilaallisuuden ja voiman korostaminen ulkopolitiikan hoidossa. Englanninkielisissä maissa jingoismiksi nähtiin myös I maailmansodan veriset ja hurmahenkiset taistelut, kuten verinen Sommen taistelu, jossa suurin osa brittisotilaista syöksyi suoraan kuolemaan maansa puolesta.
Aiheesta muualla

Kuvia tai muita tiedostoja aiheesta Sovinismi Wikimedia Commonsissa
Roope Elimäki

| Roope Elimäki> Henkilötiedot |
| --- | --- |
Syntynyt: 18. kesäkuuta 1993 (ikä 31) Luumäki, Suomi
Kansalaisuus:   Suomi
Jääkiekkoilija
Pelipaikka:  keskushyökkääjä
Maila:  vasen
Pituus:  180 cm
Paino:  85 kg
Seura
Seura:  Kiekko-Espoo
Sarja:  Mestis
Pelinumero:  37
Pelaajaura
Pääsarjaura:  2015–
Aik. seurat:  Peliitat (Mestis) Pelicans (SML) Nybro Vikings IF (HockeyEttan) Kiekko-Vantaa (Mestis)
Roope Elimäki (s. 18. kesäkuuta 1993 Luumäki) on suomalainen jääkiekkoilija, joka pelaa Mestis-joukkue Kiekko-Espoossa. Hän on pelipaikaltaan keskushyökkääjä, mutta Elimäki osaa pelata myös laidassa.
Ron-Robert Zieler

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Ron-Robert Zieler
Syntymäaika: 12. helmikuuta 1989 (ikä 35)
Syntymäpaikka: Köln, Länsi-Saksa
Pelipaikka: maalivahti
Pituus: 188 senttimetriä
Paino: 83 kilogrammaa
Seura
Seura: Hannover 96
Junioriseurat
: Viktoria Köln
2001–2005: 1. FC Köln
2005–2008: Manchester United
Seurat
| Vuodet | Seura | O | (M) |
| 2008–2010 | Manchester United | 0 | (0) |
| 2008–2009 | → Northampton Town (laina) | 2 | (0) |
| 2010–2011 | Hannover 96 II | 15 | (0) |
| 2010–2016 | Hannover 96 | 185 | (0) |
| 2016–2017 | Leicester City FC | 9 | (0) |
| 2017–2019 | VfB Stuttgart |  |  |
| 2019– | Hannover 96 |  |  |
Maajoukkue
| 2004–2005 | Saksa U16 | 5 | (0) |
| 2005–2006 | Saksa U17 | 11 | (0) |
| 2007 | Saksa U18 | 1 | (0) |
| 2008 | Saksa U19 | 10 | (0) |
| 2009 | Saksa U20 | 5 | (0) |
| 2011– | Saksa | 2 | (0) |
 Seurajoukkueuran tilastot kattavat vain kansalliset sarjat, päivitetty 20. syyskuuta 2013.  Maajoukkueuran tilastot päivitetty 20. syyskuuta 2013.
Ron-Robert Zieler (s. 12. helmikuuta 1989 Köln, Nordrhein-Westfalenin osavaltio, Länsi-Saksa) on saksalainen jalkapallomaalivahti, joka edustaa Bundesliigan Hannoveria.
Ron Bonham

| Ronald Bonham |
| --- | --- |

Henkilötiedot
Koko nimi:  Ronald D. Bonham
Syntynyt: 31. toukokuuta 1942 Muncie, Indiana, Yhdysvallat
Kuollut: 16. huhtikuuta 2016 (73 vuotta)
Kansalaisuus:   Yhdysvallat
Koripalloilija
Lempinimi:  ”Ron”
Pelipaikka:  Pieni laitahyökkääjä
Pituus:  196 cm
Paino:  87 kg
NBA-varaus:  16. varaus 1964 (Boston Celtics)
Pelaajaura
Yliopistojoukkueet
1961–1964:  Cincinnatin yliopisto
Seurajoukkueet
1964–1966 1967–1968:  Boston Celtics (NBA) Indiana Pacers (ABA)
Ronald D. ”Ron” Bonham (31. toukokuuta 1942 Muncie, Indiana – 16. huhtikuuta 2016) oli yhdysvaltalainen koripalloilija. Bonham pelasi NBA:ssa kaksi kautta ja ABA:ssa yhden kauden. Hän voitti kummallakin NBA-kaudella Boston Celticsissä sarjan mestaruuden.
Cincinnatin yliopistossa pelannut Bonham varattiin NBA:han 16. vuorolla vuoden 1964 varaustilaisuudessa. Hän edusti seuraavat kaksi kautta varauksen tehnyttä Boston Celticsiä ja voitti kummallakin kaudella NBA:n mestaruuden. Kummallakin kaudella Bonhamin Celticsiä vastaan loppuotteluissa pelasi Los Angeles Lakers. Kaudella 1967–1968 Bonham edusti ABA-joukkue Indiana Pacersia.
Urallaan myös Yhdysvaltain yliopistomestaruuden vuonna 1962 voittanut Bonham kuoli 73-vuotiaana 16. huhtikuuta 2016.
S/2004 (45)

| S/2004 (45) 1> Löytäminen |
| --- | --- |
Löytäjät:  F. Marchis, M. Baek, P. Descamps,  J. Berthier, D. Hestroffer, ja F. Vachier
Löytöaika:  14. helmikuuta 2004
Kiertoradan ominaisuudet
Planeetta:  45 Eugenia
Keskietäisyys:  700? km
Eksentrisyys:  ?
Kiertoaika:  2? päivää
Inklinaatio:  ?
Fyysiset ominaisuudet
Läpimitta:  6? km
Pyörähdysaika:  ?
Kaasukehän ominaisuudet
Kaasunpaine:  -
Koostumus
-:  
S/2004 (45) 1 on päävyöhykkeen asteroideihin kuuluvan pikkuplaneetta Eugenian pienempi ja sisempi kuu. Sen löysivät F. Marchis, M. Baek, P. Descamps, J. Berthier, D. Hestroffer, ja F. Vachier 14. helmikuuta vuonna 2004. Kuun läpimitta on todennäköisesti vain 6 kilometriä. Toinen Eugenian kuista on nimeltään Petit-Prince.
Stefan Zweig

| Stefan Zweig |
| --- | --- |
 Stefan Zweig noin vuonna 1900.
Henkilötiedot
Syntynyt: 28. marraskuuta 1881 Wien, Itävalta
Kuollut: 22. helmikuuta 1942 (60 vuotta) Petrópolis, Brasilia
Kansalaisuus:   Itävalta
Ammatti:  kirjailija
Kirjailija
 Nimikirjoitus
Aiheesta muualla
Löydä lisää kirjailijoitaKirjallisuuden teemasivulta
Stefan Zweig (28. marraskuuta 1881 Wien, Itävalta – 22. helmikuuta 1942 Petrópolis, Brasilia) oli itävaltalainen kirjailija.
Henkilöhistoria

Zweig syntyi varakkaaseen juutalaiseen perheeseen. Hän opiskeli nuorena filosofiaa, germanistiikkaa ja kirjallisuudentutkimusta. Hänen ensimmäinen runokokoelmansa ilmestyi, kun hän oli 19-vuotias. Ensimmäinen maailmansota teki Zweigista vakaumuksellisen pasifistin. 1930-luku oli hänelle henkisesti raskasta aikaa, sillä rauhanaate jäi yhä enemmän Euroopassa nousevan militarismin ja kansalliskiihkon jalkoihin. Kansallissosialistiset rotuopit alkoivat levitä myös Itävaltaan, joten Zweig päätti vuonna 1934 lähteä maasta. Hän asui vuoteen 1940 Englannissa, sitten lyhyen aikaa New Yorkissa, kunnes päätyi Brasiliaan. Masentuneena siitä, että hänelle rakas Eurooppa oli vajonnut toisen maailmansodan myötä henkiseen pimeyteen, hän päätti tehdä yhdessä vaimonsa kanssa itsemurhan.
Kirjallinen tuotanto

Zweig oli oman aikansa kansainvälisimpiä kirjailijoita. Hän matkusteli paljon ja solmi tuttavuuksia eri maiden kirjallisiin piireihin. Muun muassa Romain Rolland oli hänen hyvä ystävänsä. Zweigin kansainvälisyys ilmeni myös hänen teostensa aiheissa, sillä hän kirjoitti muun muassa elämäkerrat Skotlannin kuningattaresta Maria Stuartista, ranskalaisesta kirjailijasta Honoré de Balzacista ja venäläisestä kirjailijasta Fjodor Dostojevskista. Hän käänsi ranskalaista kirjallisuutta saksan kielelle ja pyrki näin edistämään Ranskan ja Saksan kulttuurien lähentymistä.
Zweigin kaunokirjallinen tuotanto sai vahvoja vaikutteita Sigmund Freudin käsityksistä ihmismielestä. Hän erikoistui ihmisen henkisten kriisien kuvaamiseen. Esimerkiksi pienoisromaanissaan Shakkitarina hän kuvaa miestä, jolle shakista tulee sairaalloinen pakkomielle.
Zweigin Maria Stuartista, Marie Antoinettesta ja Magalhãesista kirjoittamat elämäkerrat suomennettiin 1930-luvulla. Myöhemmin hänen tuotannostaan on suomennettu muun muassa omaelämäkerrallinen Eilispäivän maailma, romaani Malttamaton sydän ja pienoisromaani Shakkitarina. Zweigin kertomuksen ”Kirje tuntemattomalta naiselta” pohjalta on tehty elokuvia – kertomukseen perustuvat muun muassa Max Ophülsin ohjaama elokuva Kirje tuntemattomalta naiselta ja Hannu Lemisen ohjaus Valkoiset ruusut. Zweigin tuotanto inspiroi myös Wes Andersonin ohjaamaa The Grand Budapest Hotel -elokuvaa.
Kirjallinen tuotanto > Suomennetut teokset

Hairahduksen hetki, alkuteos: Vierundzwanzig Stunden aus dem Leben einer Frau, suom. Arnold Laurell. Karisto, 1929.
Maghellanes, historian rohkein purjehdus, alkuteos: Magellan Der Man[n] und seine Tat, suom. Eino Palola. Suomen kirja, 1938.
Malttamaton sydän, romaani, alkuteos: Ungeduld des Herzens, suom. Lauri Hirvensalo.WSOY, 1940.
Maria Stuart, suom. Elina Vaara, Gummerus, 1937.
Marie Antoinette, suom. Erik Ahlman.WSOY, 1935.
Poliisiministeri Fouché, elämänkuvaus, alkuteos: Fouché, suom. Martti Santavuori. Gummerus, 1953.
Shakkitarina, pienoisromaani, alkuteos: Schachnovelle, suom. Aina Oksala. Gummerus, 1951.
Ihmiskunnan tähtihetkiä: Yksitoista historiallista pienoiskuvaa.  ((Sternstunden der Menschheit, 1927.) Suomentanut J. A. Hollo)  Porvoo:  WSOY, 1953.
Eilispäivän maailma: Erään eurooppalaisen muistelmia.  ((Die Welt von gestern: Erinnerungen eines Europäers, 1942.) Suomentanut Alf Krohn)  Jyväskylä:  Gummerus, 1945.
Balzac: Suuren kirjailijan elämä.  ((Balzac: Der Roman seines Lebens, 1946.) Tämän teoksen on Stefan Zweigin kirjallisesta jäämistöstä julkaissut ja esipuheella varustanut Richard Friedenthal. Suomentanut Olli Nuorto)  Jyväskylä:  Gummerus, 1948.
Kirjallisuutta

Wikimedia Commonsissa on kuvia tai muita tiedostoja aiheesta .
Eino Palola (toim.): Heidenstamista Undsetiin. Suurten kirjailijain elämäkertoja: Stefan Zweig, s. 505–509.  Porvoo:  WSOY, 1957.
S/2003 J 2

S/2003 J 2 on Jupiteria retrogradiseen suuntaan kiertävä, epäsäännöllinen kuu. Kuun löysi ryhmä Havaijin yliopiston astronomeja vuonna 2003. Kuu on uloin Jupiterin tunnetuista kuista.
S/2003 J 2 on läpimitaltaan noin kaksi kilometriä ja se kiertää Jupiteria noin 29 540 000 km:n etäisyydellä kiertoajan ollessa 980 päivää. Radan inklinaatio on 154° ja eksentrisyys 0,2255.
Kuu ei kuulu mihinkään tunnettuun ryhmään. Vaikka kuu on nykyään uloin Jupiterin kuu, saattaa vielä löytyä kuita, jotka kiertävät vielä S/2003 J 2:in etäämmällä. Jupiterin painovoima on vallitsevin painovoima vielä 52 000 000 km etäisyydellä planeetasta.
Jupiterin kuut
| --- | --- |
Amalthea-ryhmä:   Metis  Adrastea  Amalthea  Thebe 
Galilein kuut:   Io  Europa  Ganymedes  Kallisto 
Themisto-ryhmä:   Themisto 
Himalia-ryhmä:   Leda  Himalia  Lysithea  Elara 
Carpo-ryhmä:   Carpo  S/2003 J 12  S/2011 J 1 
Ananke-ryhmä:   Ananke  Praxidike  Harpalyke  Iocaste  Euanthe  Thyone  Euporie  S/2003 J 3  S/2003 J 18  S/2010 J 2  Thelxinoe  Helike  Orthosie  S/2003 J 16  Hermippe  Mneme  S/2003 J 15 
Carme-ryhmä:   Herse  S/2003 J 10  Pasithee  Chaldene  Arche  Isonoe  Erinome  Kale  Aitne  Taygete  S/2003 J 9  Carme  S/2003 J 5  S/2003 J 19  Kalyke  Eukelade  Kallichore 
Pasiphaë-ryhmä:   Eurydome  S/2003 J 23  Hegemone  Pasiphaë  Sponde  Cyllene  Megaclite  S/2003 J 4  Callirrhoe  Sinope  Autonoe  Aoede  S/2011 J 2  S/2010 J 1  Kore  S/2003 J 2 
Varmistamattomat:   S/2000 J 11